Victony

Anthony Ebuka Victor (anajulikana pia kama Victony, alizaliwa 5 Januari 2001) ni mwimbaji, mtunzi wa nyimbo na rapa wa Nigeria. 

 Maisha ya Awali na Kazi 
Victony alianza kujulikana pale aliposhirikiana na rapa Ladipoe kwenye mfululizo wake wa Revival Sunday, ambapo walibadilishana mistari ya rap. Alianza rasmi kazi yake ya muziki kwa kutolewa kwa mixtape yake kwenye SoundCloud iitwayo The Outlaw King, jambo lililosababisha pia aitwe "The Outlaw King".

Baada ya mixtape hiyo, alitoa toleo la cover la nyimbo maarufu za kimataifa kama Bodak Yellow ya Cardi B, Moonlight ya XXXTentacion, na "On the Low" ya Burna Boy. 

Victony alianza kama rapper lakini baadaye alihama na kuanza kutoa nyimbo za R&B, trap, na Afropop.  

Mwaka 2021 ulianza kwa nyimbo yake "Pray" kupata umaarufu, nyimbo iliyotolewa baada ya ajali ya gari aliyopata. Alipata umaarufu mkubwa mnamo Oktoba 2021 aliposhirikiana na Mayorkun kwenye wimbo wa "Holy Father". Wimbo huo ulikuwa namba moja kwenye Apple Music Nigeria na kufika kilele cha nafasi ya tatu kwenye chati ya Billboard Top Triller Global mnamo Desemba 2021.  

Baadaye alishirikiana na mzalishaji aliyeshinda tuzo ya Rexxie kwenye EP iitwayo Nataraja.

 EP ya Outlaw na Stubborn 
Mnamo 6 Mei 2022, Victony alitoa EP yenye nyimbo saba iitwayo "Outlaw". EP hiyo ilipata mafanikio makubwa, ikiwa na nyimbo maarufu kama "Soweto" iliyo na ushirikiano na Tempoe, "All Power," na "Kolomental".

Baadaye alitoa baadhi ya nyimbo nyingine na pia alishirikiana katika nyimbo kama "Babylon," "Ohema," "Hypnotize," "Different Size," "Jaga Jaga," "My Darling," na "Angelus".  

Nyimbo "Stubborn" na "Everything" zilitolewa mnamo Februari na Mei 2024 mtawalia, ambapo nyimbo ya mwisho ilijumuisha sampuli ya wimbo "Sunflower" wa Post Malone na Swae Lee. Nyimbo hizo mbili ziliingizwa baadaye kwenye albamu yake inayokuja.

Albamu ya "Stubborn" ilitolewa mnamo 21 Juni 2024, ikipokelewa vyema na wakosoaji. Ilijumuisha nyimbo 14 na ushirikiano na wasanii kama Saint Jhn, Shallipopi, Kzito, Asake, Teezo Touchdown, na Shorae Moore.

Marejeo

Jamii:Wanamuziki wa Nigeria
jamii:waliozaliwa 2001
jamii:watu walio hai
jamii:WikiMonthly Edit-a-thon Kilimanjaro